b"\n_START_ARTICLE_\nBlegny\n_START_SECTION_\nHist\xc3\xb2ria\n_START_PARAGRAPH_\nLa major part del poble fusionat feia part de la part franc\xc3\xb2fona del Pa\xc3\xads de Dalhem, uns dels tres Pa\xc3\xafsos enll\xc3\xa0 del Mosa del ducat de Brabant. El nom esmentat le primera vegada el 966, \xc3\xa9s d'origen gal\xc2\xb7lorom\xc3\xa0, Blaniacum, el que pertany a Blanius._NEWLINE_Des del 1550, els monjos de l'abadia de Val-Dieu van comen\xc3\xa7ar a explotar el carb\xc3\xb3 prop de Trembleur. _NEWLINE_Al segle XVII, durant l'ocupaci\xc3\xb3 de les tropes de la rep\xc3\xbablica de les Set Prov\xc3\xadncies Unides, els protestants van aplicar el simultaneum a l'esgl\xc3\xa9sia de Sainte-Gertrude, en autoritzar que els protestants i els cat\xc3\xb2lics organitzen els seus rituals a la mateixa esgl\xc3\xa9sia._NEWLINE_El 1661, despr\xc3\xa9s del Tractat de partici\xc3\xb3 el seu territori ser\xc3\xa0 incorporat als Pa\xc3\xafsos Baixos espanyols ocupats per a Castella._NEWLINE_Al 6 d'agost de 1914, el poble va sofrir molt de les atrocitats de l'Ex\xc3\xa8rcit Alemany que va occir 19 civils i destruir 40 cases a l'inici de la invasi\xc3\xb3 de B\xc3\xa8lgica. Blegny es va crear l'1 de gener de 1977, originalment, Blegny era un nucli de Trembleur, que era m\xc3\xa9s important per a la pres\xc3\xa8ncia d'una mina de carb\xc3\xb3, que va esdevenir l'\xc3\xbaltima mina de Val\xc3\xb2nia en tancar-se el 1980. Avui, s'ha transformat en museu, la principal atracci\xc3\xb3 tur\xc3\xadstica del poble._NEWLINE_El 10 de maig de 1940, les tropes belgues van dinamitar la torre d'aeraci\xc3\xb3 de la mina i l'esgl\xc3\xa9sia de Blegny, en t\xc3\xa9mer que servissin com punt d'observaci\xc3\xb3 als invasors alemanys. Despr\xc3\xa9s de la reconstrucci\xc3\xb3 de la torre d'aeraci\xc3\xb3 el 1943, l'activitat va tornar a poc a poc a la mina. Des del 1958, es va comen\xc3\xa7ar a parlar de la crisi del carb\xc3\xb3, que sofreix de la concurr\xc3\xa8ncia del petroli. Gr\xc3\xa0cies a les subvencions estatals, la mina va sobreviure fins als 1980.\n_START_SECTION_\nEconomia\n_START_PARAGRAPH_\nDespr\xc3\xa9s de tancar la mina de carb\xc3\xb3, els pobles de l'entitat de Blegny van transformar-se a poc a poc en dormitoris verds per als habitants de Lieja. Roman una activitat agroaliment\xc3\xa0ria d'especialitats del pa\xc3\xads de Herve: xarops de pomes i de peres (Lambert) i formatges (Camal). Un pol\xc3\xadgon industrial s'ha creat al nucli de Barchon, a la sortida de l'autopista E40. Hom i troba ind\xc3\xbastries diverses: mec\xc3\xa0nica de precisi\xc3\xb3, reciclatge de metalls, formaci\xc3\xb3 t\xc3\xa8cnica per a empreses, distribuci\xc3\xb3 d'articles de netejar, f\xc3\xa0brica de contenidors met\xc3\xa0l\xc2\xb7lics, distribuci\xc3\xb3 de patates, fusteria (fusta i PVC) ..."